O suyo amigo Casagemas, dimpués d'haber intentato d'asasinar a la suya aimant Germaine, una bailarina d'o Moulin Rouge de París que freqüentaba o cerclo d'artistas espanyols, se suicidó en París. Picasso, motivato y sensibilizato por a muerte d'o suyo amigo, pintó un quadro dito A muerte de Casagemas, quadro alegorico que prencipiaba a mostrar o suyo paso enta o dito periodo azul. A división d'o espacio d'o quadro en dos partes, tierra y cielo, cuerpo y esprito, remera a destribución espacial d'o quadro L'apedacamiento d'o conte d'Orgaz, d'El Greco.